Reacția lui Eugen Trică după UTA Arad – FCU Craiova: ”Trebuie să uităm cât mai repede această seară”
UTA Arad a învins luni, pe teren propriu, scor 3-1, formaţia FCU Craiova, în etapa a opta a play-out-ul Superligii.
La finalul meciului, Eugen Trică a oferit mai multe declarații.
”Trebuie să uităm cât mai repede această seară, pentru că nu a fost seara noastră. A fost un vis urât, nu am jucat ce trebuia. Îmi cer scuze suporterilor pentru evoluția noastră.
Presiunea este foarte mare în momentele acestea. Trebuie să ai concentrare, personalitate, iar jucătorii au clacat. Mai este un meci și vedem ce se va întâmpla.
Bauza nu a fost în apele lui. Dacă reușea să marcheze la 0-2, probabil că intram în joc și alta era soarta partidei. La un meci decisiv, când adversarul marchează în minutul 6…
Trebuie să uităm, n-avem ce face, urmează cel mai important meci de până acum și trebuie să ne concentrăm. Am încredere că vom prinde loc de baraj.
Jucătorii au calitate mare, iar Craiova nu trebuia să ajungă în situația asta. V-am spus, tragem până la final. Trebuie să intrăm cu aceeași atitudine”, a afirmat Eugen Trică după UTA Arad – FCU Craiova 3-1.